open-index/open-wikipedia-markdown huggingface dataset:
Goslarer SC 08

** Goslarer SC 08** is 'n sportklub uit Goslar in die deelstaat Neder-Sakse in Duitsland, veral bekend vir sy sokkerafdeling. Benewens sokker het die klub ook onder meer afdelings vir hokkie, atletiek en boogskiet.

Die klub is in 1908 gestig en het sy beste jare voor 1933 gehad, toe daar in die *Oberliga Hannover-Braunschweig* meegeding is, destyds die hoogste vlak van die Duitse sokkerstruktuur.  Na die Tweede Wêreldoorlog is die klub as *TSV Goslar* herstig. Die klub het in 1950 byna na die Oberliga Noord op die hoogste vlak gepromoveer, maar het verloor in die uitspeelwedstryde. In 1953 is die huidige naam aangeneem. In 2003 het die klub met *SV Sudmerberg* saamgesmelt en kortstondig as *Goslarer SC 08 Sudmerberg* bekendgestaan. Die klub se grootste hedendaagse prestasie is in 2009 behaal, toe die Oberliga Nedersakse-Oos gewen is en daar met VfB Oldenburg, wenners van die Oberliga Nedersakse-Wes, in die uitspeelwedstryd om promosie na die Regionalliga afgereken is op die weg-doelreël (0-1; 1-2). Dit was die eerste keer sedert 1950 dat die span as die Neder-Sakse-kampioen gekroon is. Die tuiswedstryd in die Osterfeldstadion is deur ongeveer 4 300 mense bygewoon.

Die span speel in die 2009/10-seisoen sy tuiswedstryde in die *Eintracht-stadion* in Braunschweig, aangesien die Osterfeldstadion nog nie aan die vereistes vir 'n Regionalliga-lisensie voldoen nie.
## Onlangse ligaposisionering 
## Eksterne skakels 
* Amptelike klubwerf
Bahamas

Die **Bahamas** (Engels: *The Bahamas*, [bəˈhɑːməz], ), amptelik die **Gemenebes die Bahamas** (*Commonwealth of the Bahamas*), is 'n eilandstaat in die Noord-Atlantiese Oseaan. Die land sluit bykans 3&nbsp;000 eilandjies in en bestaan uit lang, lae koraalformasies en lae heuwels. Die Bahamas-eilande is oos van Florida, noordoos van Kuba, noordwes van die Turks- en Caicoseilande en Hispaniola, en suidwes van Bermuda geleë. Die hoofstad en grootste stad is Nassau. Dit het 'n oppervlakte van 13&nbsp;878&nbsp;km² en het 'n bevolking van 400&nbsp;516 in 2022 gehad. Die Bahamas is naas Kuba, die Dominikaanse Republiek en Haïti die vierde grootste eilandstaat van die streek. Danksy die plek se mooi strande en warm weer is dit 'n gewilde toeristebestemming.

Christophorus Columbus het die Nuwe Wêreld in 1492 vir die eerste keer betree en die Bahamas vir Europa ontdek, maar dit het nooit 'n Spaanse kolonie geword nie. In 1648 is dié eilandgroep deur Engelse koloniste bevolk en het in 1718 'n Britse kroonkolonie geword. Na die Amerikaanse Onafhanklikheidsoorlog het Amerikaanse lojaliste onder leiding van Andrew Deveaux in 1783 Nassau ingeneem. Vervolgens het duisende lojaliste hulle op die eilandgroep gevestig en hul slawe saamgebring. Pogings om op groot skaal plantasies te stig het nogtans misluk. Die plaaslike grond was nouliks geskik vir die verbouing van tradisionele plantasiegewasse. In 1834 is slawerny amptelik afgeskaf. Vandag maak die nasate van slawe en vrye-Afrikane byna 90% van die Bahamas se bevolking uit. Op 10 Julie 1973 het die Bahamas van die Verenigde Koninkryk onafhanklik verkry.

Die Bahamas is 'n grondwetlike monargie binne die Britse Statebond en Charles III van die Verenigde Koninkryk is die staatshoof van dié land. Volgens die bruto binnelandse produk per kapita is die Bahamas een van die rykste lande van die Amerikas (naas Kanada en die Verenigde State). Die ekonomie is veral op toerisme en finansiële dienste gebaseer.

## Etimologie 
Die naam *Bahamas* is afgelei van die Taíno-naam *Bahama* ("groter boonste sentrale eiland"), wat deur die inheemse Taíno vir die eiland Grand Bahama gebruik is.

*Bahama* het ca. 1523 vir die eerste keer op die Turyn-kaart verskyn en oorspronklik net na Grand Bahama verwys, maar dié woord is tot in 1670 uitsluitlik in Engels gebruik. Volgens die naamkundige Isaac Taylor is die naam afgelei van *Bimani* (Bimini), wat Spanjaarde in Haïti geïdentifiseer het met Palombe, 'n legendariese plek waar volgens John Mandeville se *Travels* 'n fontein van jeug was.

## Sport 
Krieket is die gewildste sportsoort en is in 1973 as nasionale sport van die Bahamas gelys. Die Bahamas vorm nie deel van Krieket Wes-Indië nie en vervolgens kan krieketspelers van dié eilandstaat nie vir die Wes-Indiese nasionale krieketspan uitdraf nie.

## Verwysings 
## Bronnelys 
; Algemeen
*  
*  

## Eksterne skakels 
*
Konstanz

duimnael|links|Kaart van die Bodenmeer met Konstanz

**Konstanz** (plaaslik [ˈkɔnʃtants], Standaardduits [ˈkɔnstants], Frans en somtyds in Engels: *Constance*) is die grootste stad aan die Bodenmeer en die administratiewe sentrum van die gelyknamige distrik in die Duitse deelstaat Baden-Württemberg. Die geskiedenis van die stad strek terug tot in die Romeinse tydperk. Net suid van Konstanz lê sy Switserse tweelingstad Kreuzlingen.

Konstanz, wat aan die suidoewer van die Bodenmeer geleë is, het sy oorsprong in 'n Romeinse fort, Constanta, wat omstreeks 260 n.C. ontstaan het. Die stad was vanaf die 6de eeu tot en met 1821 die setel van 'n Rooms-Katolieke biskop. In 1192 het Konstanz die status van Vrye Ryksstad in die Heilige Romeinse Ryk gekry. Tussen 1414 en 1418 is die Konsilie van Konstanz hier gehou.

Baie van die geboue in Konstanz se Middeleeuse stadskern het tot vandag toe bewaar gebly, waaronder die Domkerk van Konstanz in die Romaans-Gotiese styl wat tussen die 10de en 17de eeu ontstaan het.

Inligtingstegnologie, farmaseutiese nywerhede, masjienbou en toerisme vorm die ekonomiese basis van die stad. Konstanz beskik daarnaas oor twee tersiêre onderwysinstellings, die Universiteit van Konstanz (gestig in 1966) en die Technikon Konstanz vir Tegniek, Ekonomie en Ontwerp (Duits: *Hochschule Konstanz Technik, Wirtschaft und Gestaltung*), asook 'n aantal musea. 'n Wetenskaplike instituut, die *Bodenseeforschungsinstitut*, doen navorsing oor die Bodenmeer.
Tapachula

**Tapachula** is 'n stad in die suide van die Meksikaanse deelstaat van Chiapas. Die stad het 'n oppervlakte van 303 vk km en het 'n bevolking van 282&nbsp;420 in 2005 gehad.
Spesiale relatiwiteit

**Spesiale relatiwiteit**, ook bekend as die **teorie van spesiale relatiwiteit**, is in 1905 deur Albert Einstein ontwikkel, aangesien hy ontevrede was met die destydse verklarings van elektromagnetisme. Volgens Einstein het hierdie verklaring nie ooreengestem met die beginsel van relatiwiteit nie.

## Basis van spesiale relatiwiteit 
Indien persoon A na 'n voorwerp beweeg wat terselfdertyd ook na hom beweeg, sal dit vir persoon A blyk asof die voorwerp vinniger beweeg as wat sou wees indien hy stil sou staan. Indien persoon A nou in dieselfde rigting as die aankomende voorwerp beweeg (en dus weg van die voorwerp af), sou dit lyk asof die voorwerp nou stadiger beweeg. Die term "relatiewe spoed" word gebruik om hierdie verskynsel te beskryf.

Wetenskaplikes was reeds vóór Einstein besig om die "relatiewe spoed" van lig te probeer meet, deur die spoed waarmee die lig van sterre die Aarde bereik te meet. Indien die Aarde na 'n ster beweeg, sou die ster se lig vinniger blyk. Indien die Aarde weg van 'n ster af beweeg, sou die ster se lig stadiger as normaalweg lyk. Alle eksperimente, die wêreld oor en met verskillende sterre, het egter dieselfde "relatiewe spoed" van lig gekry: geen ster se lig het vinniger of stadiger beweeg nie.

Einstein het hierdie verskynsel probeer verklaar deur na 'n eienaardige verhouding tussen afstand en tyd te wys. Volgens Einstein beweeg horlosies op die Aarde al hoe stadiger soos die Aarde deur die ruimte beweeg (dog in 'n baie klein mate), sodat enige horlosie wat gebruik word om die spoed van lig te meet, presies genoeg vertraag is sodat dit lyk asof die lig teen sy gewone spoed beweeg.

Verder, het Einstein beweer, verander die lengte van die meetinstrumente ook in 'n baie klein mate, soos die Aarde deur die ruimte beweeg. Só sou enige meetinstrument wat gebruik word om die spoed van lig te meet, ook net genoeg uit wees sodat dit lyk asof die lig teen sy gewone spoed beweeg.

Ander wetenskaplikes voor Einstein het geskryf dat lig altyd dieselfde spoed blyk te hê, ongeag van die manier hoe dit waargeneem of gemeet is. Die idee wat Einstein se relatiwiteit so revolusionêr gemaak het is, is dat lig nie slegs *lyk* asof dit altyd teen dieselfde spoed beweeg nie, maar dat dit werklik altyd teen dieselfde spoed beweeg, ongeag van die beweging deur die waarnemer.

Die faktor wat vir relatiwiteit gebruik word is: (1 - v``/c``)`` = 
\sqrt{1 - \frac{v^2}{c^2}}
, waar v die spoed is en c die spoed van lig is (c=3x10``)
Pescara

**Pescara** is 'n stad in Italië, in die administratiewe streek Abruzzo. In 2011 het die stad 'n bevolking van 123&nbsp;088 gehad.
El Paso

duimnael|links|Satellietbeeld van Ciudad Juárez (onderkant) en El Paso (bokant).
[duimnael|links|Die [Rio Grande vorm die grens tussen Ciudad Juárez, Chihuahua (regs), en El Paso, Texas (links).]]
**El Paso** [ɛlˈpæsoʊ] is 'n groot stad in die suidweste van die Verenigde State wat op 8 Desember 1659 deur Spanjaarde onder Fray García de San Francisco as *Presidio Paso del Norte* gestig is. Die stad het 'n bevolking van 649&nbsp;121 en 2&nbsp;031&nbsp;319 in die metropolitaanse gebied Ciudad Juárez/El Paso in 2010 gehad, met 'n oppervlakte van 648,8 km². Dit is die administratiewe hoofstad van El Paso County.

Die stad is geleë in die buitenste weste van die Amerikaanse deelstaat Texas aan die Grens met die Meksikaanse deelstaat Chihuahua in die suide en Nieu-Meksiko in die noorde. El Paso is die enigste stad in Texas wat die tydsone UTC-07:00 en UTC-06:00 in die somer soos Arizona, Colorado en Nieu-Meksiko gebruik.

Die stad lê aan die grens met Meksiko naby Ciudad Juárez en word sedert die Amerikaanse oorwinning in die oorlog teen Meksiko in 1848 deur die Rio Grande van die suidelike susterstad geskei.

Sedert die stigting van die NAFTA met Kanada en Meksiko op 1 Januarie 1994 het die stad 'n demografiese afname ervaar, veral ná die suidelike susterstad Ciudad Juárez.
Model

: ''Hierdie artikel handel oor fisiese, wetenskaplike of wiskundige modelle. Vir 'n definisie van persone, wat modelwerk doen, sien gerus Model (persoon).''
'n **Model** in die wetenskappe is iets wat in die plek van 'n werklike verskynsel bestudeer word, gewoonlik omdat die nodige eksperimente makliker op die model uitgevoer kan word.
Gevolgtrekkings word van die model gemaak in die hoop dat hulle ook tot 'n meerdere of mindere mate in die werklikheid geldig sal wees.
* Fisiese modelle.
* Wiskundige modelle.
Anna Maria Jopek

**Anna Maria Jopek** (gebore 14 Desember 1970, Warskou) - is 'n Poolse jazz-pop-sangeres, liedjieskryfster, komponis en musikant.

## Diskografie 
### Ateljeealbums 
* *Ale jestem* (1997) - debuutalbum
* *Szeptem* (1998)
* *Jasnosłyszenie* (1999)
* *Dzisiaj z Betleyem* (1999)
* *Bosa* (2000)
* *Barefoot* (2002)
* *Nienasycenie* (2002)
* *Upojenie* (+ Pat Metheny) (2002)
* *Farat* (live) (2003)
* *Secret* (2005)
* *Niebo* (2005)
* *ID* (2007)
* *BMW Jazz Club Volume 1: Jo & Co* (live) (2008)
* *Haiku* (2011)
* *Sobremesa* (2011)
* *Polanna* (2011)
* *Minione* (2017)
* *Czas kobiety* (2017)
* *Ulotne* (2018)

### EP's 
* *Chwilozofia 32-bitowa* (1996)
* *Ale jestem* (1997)
* *Joszko Broda* (1997)
* *Nie przychodzisz mi do głowy* (1997)
* *Cud niepamięci* (1998)
* *Przed rozstaniem* (1998)
* *Ja wysiadam* (1999)
* *Księżyc jest niemym posłańcem* (1999)
* *Na całej połaci śnieg* (+ Jeremi Przybora, 1999)
* *Nadzieja nam się stanie* (1999)
* *Smutny bóg* (2000)
* *Ślady po Tobie* (2000)
* *Szepty i łzy* (2000)
* *Jeżeli chcesz* (2000)
* *Henry Lee / Tam, gdzie rosną dzikie róże* (+ Maciej Maleńczuk, 2001)
* *Upojenie* (2001)
* *Na dłoni* (2002)
* *O co tyle milczenia* (2002)
* *I pozostanie tajemnicą* (2002)
* *Małe dzieci po to są* (2003)
* *Tam, gdzie nie sięga wzrok* (2003)
* *Mania Mienia* (2003)
* * Możliwe* (2004)
* *Gdy mówią mi* (2005)
* *Niebo* (2006)
* *A gdybyśmy nigdy się nie spotkali* (2006)
* *Teraz i tu* (2007)
* *Zrób, co możesz* (2007)
* *Skłamałabym* (2007)
* *Cisza na skronie, na powieki słońce* (2008)
* *Możliwe* (2009)
* *Sypka Warszawa* (2009)

## Eksterne skakels 
* Amptelike webwerf
FC Hansa Lüneburg

** FC Hansa Lüneburg ** is 'n sokkerklub uit Lüneburg in die deelstaat Neder-Sakse in Duitsland. 

## Geskiedenis 
Die klub het op 1 Maart 2008 ontstaan met die samesmelting van die sokkerafdelings van *Lüneburger SK* en *Lüneburger SV*. *Luneburger SK* was die meer prominente van die twee klubs wat sokker aanbetref. Beide klubs bestaan steeds afsonderlik voort as algemene sportklubs. Na die samesmelting het die nuwe klub *Lüneburger SK* se posisie in die nuwe Oberliga Nedersakse-Oos oorgeneem. Die klub se naam is gekies nadat die lesers van 'n plaaslike koerant, die *Landeszeitung für die Lüneburger Heide* 'n naam kon kies deur te stem. Die "Hansa" verwys na Lüneburg as lid van die Hanse.

### Lüneburger SK 
Die klub is in 1901 gestig as *Lüneburger Fussball-Klub*. In 1912 is die naam verander na *Lüneburger Sport-Klub von 1901*. Die klub se grootste sukses was om die Oberliga Noord te haal vir een seisoen (1950/51), destyds die hoogste vlak. Ten tyde van die samesmelting het die klub in die Verbandsliga op die vyfde vlak van die sokkerstruktuur meegeding.

### Lüneburger SV 
Die klub se oudste voorganger was *Freien Sportvereinigung Lüneburg*, wat in 1913 gestig is. In 1971 het die klub met *Hagener Sportvereins* saamgesmelt, gestig in 1926, om *Lüneburger Sportvereinigung von 1913* te vorm. Ten tyde van die samesmelting het die klub in die Bezirksliga op die sewende vlak van die sokkerstruktuur meegeding.

## Onlangse ligaposisionering (*Lüneburger SK*)
## Eksterne skakels 
* Amptelike klubwerf
* Abseits Guide to German Soccer
Kaboel

**Kaboel** (Persies: کابل; Pasjtoe: کابل, geromaniseer: *Kâbəl*, [kɑˈbəl]; Dari: کابل, geromaniseer: *Kābul*, [kɑːˈbʊl]) is die hoofstad en grootste stad van Afghanistan, geleë in die ooste van die land. Dit is ook 'n munisipaliteit wat deel uitmaak van die groter provinsie Kaboel en in 22 distrikte verdeel is. Volgens beramings in 2025 is die bevolking van Kaboel 7,175 miljoen, wat al die belangrikste etniese groepe van Afghanistan insluit. Kaboel is die enigste stad in Afghanistan met meer as 1 miljoen inwoners en dit dien as sy politieke, kulturele en ekonomiese sentrum. Die vinnige verstedeliking het van Kaboel die 75ste grootste stad ter wêreld gemaak.

Kaboel is hoog in 'n nou vallei tussen die Hindoekoesjberge geleë, met 'n hoogte van 1790 meter wat dit een van die hoogste hoofstede ter wêreld maak. Die stad is na bewering meer as 3&nbsp;500 jaar oud en die eerste verwysings dateer uit die tyd van die Achaemenidiese Ryk genoem word. Dit is geleë op kruispad in Asië – ongeveer halfpad tussen Istanbul in die weste en Hanoi in die ooste – op 'n strategiese plek langs die handelsroetes van Suid- en Sentraal-Asië en dit was 'n belangrike plek langs die antieke Syroete. Dit was deel van die Achaemenidiese Ryk, gevolg deur die Seleukidiese Ryk, Maurydinastie, Koesjane, Kaboel Shahi's, Saffarides, Samanides, Ghaznavids, Ghuriddinastie, Khwarazmdinastie, Qarlughids, Khaljidinastie, Timoeriede, Mongoolse Ryk, Mogolryk en Hotaks, totdat dit uiteindelik deel geword het van die Durrani-ryk (ook bekend as die "Afghaanse Ryk") in 1747. Kaboel het in 1776, tydens die bewind van Timur Shah Durrani, die seun van Ahmad Shah Durrani, die hoofstad van Afghanistan geword.

In die vroeë 19de eeu het die Britte die stad beset, maar nadat hulle buitelandse betrekkinge aangeknoop het, moes hulle alle magte uit Afghanistan onttrek. Die stad is in 1979 deur die Sowjetunie beset, maar ook hulle het dit laat vaar nadat die Geneefse ooreenkoms van 1988 onderteken is. 'n Burgeroorlog in die negentigerjare tussen verskillende rebellegroepe het 'n groot deel van die stad vernietig, wat tot baie slagoffers gelei het. Sedert laat 2001 is die stad voortdurend herbou.

Kaboel is bekend vir sy tuine, basaars en paleise, bekende voorbeelde is die tuine van Babur en Darul Aman-paleis. Dit was voorheen ook 'n mekka vir jong westerse hippies. Ondanks gereelde terroriste-aanvalle in die stad, hoofsaaklik deur opstandelinge van die Taliban, gaan die stad voort om te ontwikkel en was dit die vyfde vinnigste groeiende stad ter wêreld vanaf 2012.

## Verwysings 
## Eksterne skakels 
*  
*   Amptelike webwerf
*
A Party

duimnael|regs|240px|Die party se kenteken

Die **A Party** was ’n Suid-Afrikaanse politieke party wat aan die 2009-verkiesing deelgeneem het.  Die leier en stigter van die party was Anthony Penderis.  Die party het sy nasionale kantoor in Somerset-Wes gehad.

## Koalisie 
Die A-Party het ’n koalisie aangegaan met die Khoisan United Front, Ahanang People’s Organisation, Afrika Borwa Kgutlisa Botho, Azanian Native Social Congress, United Citizen’s Forum of South Africa, Conservative Party (nié die Konserwatiewe Party wat met die Vryheidsfront Plus saamgesmelt het nie), Freedom Power en Dabalorivhuwa Patriotic Front in ’n poging om stemme te werf in aanloop tot die verkiesing in 2009.  Verder het daar tien vakverbonde ook hulle steun aan die party toegesê vir die verkiesing, by name die *Steel Mining and Commercial Workers Union*, *Security General Workers Union*, *United Chemical and Metal Workers Union*, *Workers Party Union*, *Workers Liberation army Union*, *African Informal Traders Association*, *Gauteng Workers Association*, * SA Rail Hawkers Association*, *Dobsonville Hawkers Association* en *South African Spaza and Tuck Shop Association*.  Die koalisie het onder die vaandel van die A Party aan die verkiesing deelgeneem.  Die party het ook sy gewig agter die VF Plus gegooi in die kwessie om stemreg vir Suid-Afrikaanse burgers in die buiteland.

## Verkiesingsresultate 
## Eksterne skakels 
* Amptelike blog van die A Party

## Verwysings
Anthony Penderis

duimnael||regs|200px
**Anthony Penderis** (gebore in Kaapstad) was die leier van die A Party wat in die 2009-verkiesing deelgeneem het.  Sy party kon nie daarin slaag om genoeg stemme vir 'n setel te kry nie.  Uit sy huwelik van 22 jaar het hy drie dogters.

## Opvoeding 
Penderis is in Kaapstad gebore en het aan die Universiteite van Stellenbosch, Kaapstad en Unisa gestudeer.  In Stellenbosch het hy 'n honneurskursus in siviele ingenieurswese in vyf jaar voltooi.  Dit was egter vir hom 'n moeilike tyd aangesien hy vir sy eie studies moes betaal en hy meen dat daar makliker maniere is om deur universiteit te kom.

## Vroeë lewe 
Na 'n kort loopbaan as siviele ingenieur in 'n privaat praktyk en as 'n lektor by die Kaapse Tegnikon het hy hom tot die joernalistiek gewend vir 'n tydperk van vier jaar.  Hy het sy eie kommunikasie-agentskap op die been gebring, waarmee hy vir vyftien jaar besig was met, eers Kaapstad en later Somerset-Wes as sy basis.  Sy agentskap het gespesialiseer in openbare verhoudinge en advertensie meestal vir klante uit die landboubedryf, wynbedryf en sport.

Hy woon vir die afgelope ses jaar in Dubai waar hy die stigtersredakteur van verskeie tydskrifte was en het sy loopbaan as Besturende Redakteur vir die tydskrifafdeling van Al Nisr Media, die grootste uitgewersmaatskappy in die Arabiese Golf, afgesluit.  Die nege tydskriftitels wat aan hom verslag moes doen het in 2007 'n inkomste van meer as R120 miljoen gegenereer.

## Sport 
Penderis is sy hele lewe al 'n ywerige sportman.  Sy avontuurlustige gees het verseker dat hy in verskeie sportsoorte sou uitblink.  Hy het aan die Universiteite van Stellenbosch en Kaapstad in karate en kanovaart.  Die hoogtepunt van sy sportloopbaan was om gekies te word vir die Suid-Afrikaanse Springbokspan wat sy land tydens 'n internasionale toer van Engeland, Skotland, Ierland en Denemarke verteenwoordig het.  Hy bemoei homself deesdae met roei en joga.

## Verwysings 
* Kort biografie
TSV Uetersen

[duimnael|regs|Rosenstadion, [Uetersen]]

** TSV Uetersen ** is 'n sportklub uit Uetersen in die deelstaat Sleeswyk-Holstein in Duitsland. Uetersen vorm deel van die Hamburg metropolitaanse gebied en die klub speel om hierdie rede in die Hamburg-ligas. Behalwe sokker, het die klub ook afdelings vir basketbal, boks, handbal, judo, swem, dans, tafeltennis, gimnastiek en vlugbal.

Die klub is op 3 Februarie 1946 gestig as 'n samesmelting van die voor-oorlogse klubs *Uetersener Turnerschaft* (gestig in 1884 en teen 1909 as *Turnverein Eintracht* bekend), *Freie Turnerschaft Uetersen* (in 1900 gestig as *Arbeiterturnverein Jahn Uetersen*) en *Rasensport Uetersen von 1926* (in 1926 gestig as opvolger vir *Sportverein Uetersen von 1912*). Die “1898” in die naam verwys waarskynlik na die jaar waarin begin is om reëlings te tref rondom die stigting van *Arbeiterturnverein Jahn Uetersen*.

Die klub het tans (status: 2009) ongeveer 2 800 lede en is die grootste sportklub in Uetersen.

## Onlangse ligaposisionering 
## Verwysings 
* Dr. Ernst Brütt, Gehard Scharfenstein: *Sport in Uetersen*, Uetersen: Verlag C.D.C. Heydorn, 1997
* TSV Uetersen: *100 Jahre TSV Uetersen, 1998-1998 (Sport Schafft Freundschaften)* (1998)

## Eksterne skakels 
* Amptelike klubwerf
Nasionale Kunstefees

Die **Nasionale Kunstefees** (soms ook bekend as ***Grahamstadfees***) is een van die grootste kunstefeeste in die w&ecirc;reld naas die Edinburghfees in Skotland. Dit vind jaarliks plaas in Grahamstad, 'n ou 1820-Setlaardorp in die Oos-Kaap en tuiste van die Rhodes-universiteit, en strek oor 'n periode van byna twee weke tussen Junie en Julie. 

Die Nasionale Kunstefees het as 'n projek van die Grahamstad-stigting in 1974 begin en ontwikkel tot die leidinggewende kunstefees op die Afrika-kontinent. Die fees word jaarliks bygewoon deur nagenoeg 50&nbsp;000-120&nbsp;000 feesgangers.

Die fees sluit dramas, danse, operas, musiek, visuele kunste, lesings en toere in. Daar is ook uitstallings, markte en kulturele aktiwiteite. Baie teatermaatskappye premiere vertonings tydens die fees waarna dit landwyd op toer gaan. Die Nasionale Jeug Jazz Fees en die Standard Bank Jong Kunstenaarstoekennings, wat in 2009 'n bestaansherdenking van 25-jaar gevier het, vind ook plaas tydens die fees. Die hoof en kleiner programme ontvang befondsing van Standard Bank, die SAUK, die Nasionale Lotery, die Oos-Kaapse Regering en die Nasionale Kunsteraad.

*The Long Table* is 'n gewilde saamkomplek vir beide gehoor en kunstenaars, en bedien kos en drinkgoed tot laat met lewendige musiekuitvoerings. Ander plekke sluit die *Beer Garden* en die *Village Green Fair* in. Die grootste fasiliteit is die 1820-Setlaars Nasionale Monument, geopen op 13 Julie 1974 en gebou ter nagedagtenis aan die bydrae van die Britse 1820-Setlaars.

Die voorsitter van die Feesraad, Ayanda Mjekula, het die voormalige radiopersoonlikheid Tony Lankester aangewys as die nuwe hoof- uitvoerende beampte.

## Ander Suid-Afrikaanse feeste 
*Aardklop
*Klein Karoo Nasionale Kunstefees
*Macufe
*Oppikoppi
*Arts Alive
*Cape Town Arts Festival
*Hilton Arts Festival 
*Voorkamerfest

## Eksterne skakels 
*Amptelike webtuiste van die fees
*Alternatiewe webtuiste van die fees
*encarta-webplasing
Suid-Slawiese tale

thumb|right|300px|Suid-Slawiese dialekkontinuum met primêre dialekgroepe
**Suid-Slawiese tale** sluit in:
* Bulgaars in Bulgarye
* Macedonies in Noord-Masedonië 
# (Sommige slaviste, veral die van Bulgarye en Griekeland, beskou Macedonies as 'n streeksvorm van die Bulgaarse taal eerder as 'n aparte taal).
* Sloweens in Slowenië
* Serwies in Serwië
* Montenegryns in Montenegro
* Kroaties in Kroasië, met Burgenland-Kroaties in Burgenland, Oostenryk
* Bosnies in Bosnië en Herzegowina
# Slaviste groepeer die laaste vier baie keer saam as Serwo-Kroaties†.
* Kerkslawies en Ou Kerkslawies

## Eksterne skakels 
*  
*
Antigua en Barbuda

**Antigua en Barbuda** (Engels: *Antigua and Barbuda*, [ænˈtiːɡ(w)ə ... bɑːrˈb(j)uːdə], ; Spaans vir: "antiek" en "bebaard") is 'n eilandstaat in Noord-Amerika met 'n oppervlakte van 443&nbsp;km² en 'n bevolking van 102&nbsp;634 in 2024. Antigua en Barbuda is een van die eilandstate wat met ander Karibiese state spelers beskikbaar stel vir die Wes-Indiese nasionale krieketspan, een van die "nasionale spanne" in internasionale krieket met toetsstatus. Die Wes-Indiese nasionale krieketspan het aan amper elke krieketwêreldbekertoernooi deelgeneem, die eerste twee toernooie in 1975 en 1979 gewen en slegs die 2023-toernooi misgeloop. Daarbenewens kon hulle die T20I-wêreldbekertoernooi twee keer (in 2012 en 2016), en beide die Kampioenetrofee (in 2004) en die o/19-krieketwêreldbeker (in 2016) eenkeer wen. Saam met Barbados, Grenada, Guyana, Jamaika, St. Kitts en Nevis, St. Lucia en Trinidad en Tobago het dié eilandstaat die Krieketwêreldbeker 2007 aangebied, wat deur Australië gewen is. Antigua en Barbuda het ook saam met Barbados, Guyana, St. Lucia, St. Vincent en die Grenadine, Trinidad en Tobago en die Verenigde State die T20I-wêreldbeker 2024 gehuisves, wat Indië kon beklink. Antigua en Barbuda lewer beroemde krieketspelers soos Viv Richards en Curtly Ambrose.

## Verwysings 
## Bronnelys 
; Algemeen
*  
*  

## Eksterne skakels 
*  
*  Regering van Antigua en Barbuda
Blackie Swart

duimnael|regs|President C.R. Swart

**Blackie Swart** kan verwys na:

* Charles Robberts Swart, politikus en eerste Staatspresident van die Republiek van Suid-Afrika.
* Blackie Swart, Afrikaanse sanger.
Dominica

**Dominica** (Engels: [ˌdɒmɪˈniːkə], ; Frans: *Dominique*), amptelik die **Gemenebes Dominica** (Engels: *Commonwealth of Dominica*; Frans: *Commonwealth de la Dominique*), is 'n eilandstaat in Noord-Amerika met 'n oppervlakte van 751&nbsp;km² en 'n bevolking van 74&nbsp;661 in 2024.

Christophorus Columbus het die eiland "Dominica" genoem, na die Latynse term *dies Dominica* vir Sondag, die dag waarop hy die eiland in November 1493 vir Europa ontdek het.

Dominica se naam word uitgespreek met klem op die derde lettergreep, na aanleiding van die Spaanse uitspraak.

Die soortgelyke name en die identiese demoniem met die Dominikaanse Republiek het daartoe gelei dat sommige in Dominica vir 'n naamsverandering pleit om sy eie afsonderlike identiteit te beklemtoon.

## Sport 
Krieket is Dominica se gewildste sportsoort en word as nasionale sport beskou. Dominica is een van die eilandstate wat met ander Karibiese state spelers beskikbaar stel vir die Wes-Indiese nasionale krieketspan, een van die "nasionale spanne" in internasionale krieket met toetsstatus. Die Wes-Indiese nasionale krieketspan het aan amper elke krieketwêreldbekertoernooi deelgeneem, die eerste twee toernooie in 1975 en 1979 gewen en slegs die 2023-toernooi misgeloop. Daarbenewens kon hulle die T20I-wêreldbekertoernooi twee keer (in 2012 en 2016), en beide die Kampioenetrofee (in 2004) en die o/19-krieketwêreldbeker (in 2016) eenkeer wen.

## Verwysings 
## Bronnelys 
; Algemeen
*  
*  

## Eksterne skakels 
*  
*  Amptelike webwerf van Dominica se regering
Doupunt

duimnael|Spinnerak met dou

Die **doupunt** is die temperatuur tot waar 'n gegewe hoeveelheid lug afgekoel moet word by 'n konstante lugdruk om  waterdamp te kondenseer.  Die gekondenseerde water word dou genoem.  Die doupunt is 'n versadigingspunt. As die doupunt-temperatuur onder vriespunt daal word daar nie dou gevorm nie maar ryp.

Die doupunt hang af van die relatiewe humiditeit (voggehalte) van die lug.  'n Hoë relatiewe humiditeit dui daarop dat die doupunt nader aan die lugtemperatuur is.  'n Relatiewe humiditeit van 100% dui daarop dat die doupunt gelykstaande is aan die heersende lugtemperatuur en dat die lug versadig is met water.  As die doupunt konstant bly en die lugtemperatuur verhoog, sal die relatiewe humiditeit afneem.

By 'n gegewe lugdruk en onafhanklik van die lugtemperatuur is die doupunt 'n aanduiding van die molfraksie water in die lug en daarom bepaal dit die spesifieke voggehalte van die lug.  Die doupunt is 'n belangrike maatstaf vir weerkundiges, vlieëniers en ontwerpers van verkoelingstelsels.

## Konstante druk 
By 'n gegewe lugdruk, onafhanklik van die lugtemperatuur, is die doupunt 'n aanduiding van die molfraksie waterdamp in die lug of, anders gestel, is dit 'n aanduiding van die spesifieke voggehalte van die lug – of steeds anders verwoord die verhouding van water tot lug.  As die lugdruk styg sonder dat die voginhoud verander word, sal die doupunt ook styg en sal die water by 'n hoër temperatuur begin kondenseer.  As die doupunt by Johannesburg en Durban dieselfde is, beteken dit dus dat daar meer vog in die lug in Johannesburg is (waar die lugdruk laer is).

## Eksterne skakels 
*Gratis program vir doupunt berekening - Shaw Moisture Meters
*Gratis Windows Program vir Doupunt en omskakelings van eenhede - PhyMetrix
* Gratis program vir doupunt berekening 
* What is the dew point? 
* NOAA Dew point
* formule vir doupuntberekening 
* Windows program vir Warmte Indeks, Doupunt ensomeer 
* Antwoorde vir vrae oor Temperatuur, Humiditeit en Doupunt vanaf die sci.geo.meteorology Usenet nuusgroep
*Nog 'n gratis program vir Humiditeit en Doupunt berekeninge  - Vaisala
* Dewcheck tuisblad 

## Verwysings
Tom Starke

**Tom Peter Starke** (gebore op 18 Maart 1981 in Freital) is ’n voormalige Duitse professionele sokkerspeler wat as doelwagter opgetree het. Hy het in sy loopbaan van 18 seisoene vir ses Duitse Bundesliga-klubs gespeel. Starke werk tans as doelwagtersafrigter van die Bayern München Onder-19‑span.

Alhoewel hy by Bayern München selde die eerste keuse doelwagter was, was hy steeds ’n lid van die klubs se spelersgroep en het hy ses Bundesliga‑titels, die DFB-Pokal en die UEFA Champions League gewen.

## Verwysings
Veneta, Oregon

**Veneta** is 'n dorp in Oregon, in die Lane-distrik.

## Demografie 
In 2000 het die dorp 'n bevolking van 2&nbsp;755 gehad: 92,92% wit, 0,25% swart of Afro-Amerikaans, 1,38% Amerikaanse inboorlinge, 0,65% Asiaties, 0,04% Pasifiese eilanders, 0,91% van ander rasse en 3,85% van twee of meer rasse. Spaans-Amerikaners of Latyns-Amerikaners van enige ras het 4,17% van die bevolking uitgemaak.
Tuisblad/Vakgebiede/Geskiedenis

**Geskiedenis**
Argeologie Datums Kulturele geskiedenis Oorloë Religieuse geskiedenis Rewolusies Vroeë beskawings Antieke Egipte
Tuisblad/Vakgebiede/Kultuur

**Kultuur**
Akteurs Argitektuur Dans Letterkunde Mitologie Griekse mitologie Mode Museums Musiek Rolprente Taal Vermaak
Tuisblad/Vakgebiede/Religie

**Religie**
Agnostisisme Baha'i Boeddhisme Christendom Gnostisisme Hindoeïsme Islam Judaïsme Mitologie New Age Paganisme Politeïsme Satanisme Sikhisme Zoroastrisme
Itzehoer SV

** Itzehoer SV ** is 'n sportklub uit Itzehoe in die deelstaat Sleeswyk-Holstein in Duitsland. Die span is, benewens sy sokkerafdeling, ook bekend vir sy kegelbalafdeling, wat in die kegelbal-Bundesliga op die hoogste vlak meeding.

Die klub is op 3 Oktober 1909 as *Fußball-Club Preußen Itzehoe von 1909* gestig. Na die Tweede Wêreldoorlog is die klub onder die huidige naam herstig as 'n samesmelting met *VfL Eintracht Itzehoe* en *SC Askania Itzehoe*. Die klub is versterk deur verskeie spelers van die tradisionele klub *VfB Königsberg*, wat saam met die stad Königsberg (vandag Kaliningrad) deur die Geallieerdes vernietig is.
Die klub se grootste prestasie was om in 1950 vir een seisoen na die Oberliga Noord op die hoogste vlak te promoveer (die klub het wel ook in die 1920’s op die hoogste vlak meegeding, maar destyds was dit 'n streeksliga).

## Onlangse ligaposisionering 
## Literatuur 
* Hardy Grüne, *Vereinslexikon*, Agon-Verlag, 2001, 
* Jankowski/Pistorius/Prüß, *Fußball im Norden*. *100 Jahre Norddeutscher Fußball-Verband*. Bremen und Barsinghausen 2005

## Eksterne skakels 
* Amptelike klubwerf
* The Abseits Guide to German Soccer
Heksadesimale stelsel

Die **heksadesimale stelsel** is 'n posisionele nommeringstelsel wat 16 as basis (pleks van 10 soos in die meer bekende desimale stelsel) gebruik.  Daar word 16 simbole ( 0 1 2 3 4 5 6 7 8 9 A B C D E F) gebruik om getalle te skryf. 1C in heksadesimaal is dan 1 x 16 + 12 = 28 in desimaal.

Voorbeelde van heksadesimale waardes met die ooreenstemmende binêre, oktale en desimale waardes:

|}

## Omskakeling van desimale getalle na heksadesimale getalle 
Om 'n desimale getal om te skakel na 'n heksadesimale getal, kan dit soos volg gedoen word:

Die heksadesimale getal is die getal in die laaste kolom geskryf van onder na bo. Met ander woorde:

12345610 = 1E24016

### Omskakeling van Excel kolomnommers na letters
Kolomnommers in Excel word op soortgelyke wyse omgeskakel na die kolomletters. In hierdie geval word 'n grondtal van 26 gebruik en die volgende reeks karakters: "0ABCDE...XYZ"
Wanneer die res 0 is stem dit ooreen met "0" in die reeks. In so 'n geval moet "Z" gebruik word en die deel antwoord moet een minder gemaak word. Hier volg 'n voorbeeld:

Dus, in Excel is kolom nommer 2600 dieselfde as kolom CUZ.

## Kyk ook
*Spesiale karaktersː Unicode, ASCII, HTML
*Binêre getallestelsel
*Oktale getallestelsel
Oldenburg

**Oldenburg** (Nederduits *Ollnborg*, Saterfries: *Ooldenbuurich*) is 'n stad in die noordweste van Duitsland, in die deelstaat van Nedersakse. Die stad het 162&nbsp;481 inwoners op 31 Desember 2011 gehad en het 'n oppervlakte van 102,96 km².

## Verwysings
SG Aumund Vegesack

** SG Aumund-Vegesack ** is 'n sportklub uit Bremen in die deelstaat Hansestad Bremen in Duitsland, veral bekend vir sy sokkerafdeling. Behalwe sokker het die klub ook onder meer afdelings vir atletiek, gimnastiek, handbal, swem, boks, tafeltennis,  judo en karate. Die klub het ook sy eie blaasorkes. *Vegesack* is 'n stadsdistrik van Bremen.

Die klub is in 1892 gestig as *Spiel- und Sport Blumenthalen* en op 11 Mei 1912 herdoop as  *Fußballverein Blumenthal*. Op 6 Junie 1919 het 'n deel van die lede die klub verlaat om Blumenthaler Sportverein te stig. Later in 1919 het die klub met *Sportverein Vegesack* saamgesmelt om *Spielvereinigung Aumund-Vegesack* te vorm. In 1929 het *SuS Vegesack* by die klub aangesluit. Die huidige naam is in 1953 aangeneem.

Die klub het in die laat 1940’s en vroeë 1950’s in die *2. Amateurliga Bremen* gespeel op die tweede vlak van die Duitse sokkerstruktuur.

## Onlangse ligaposisionering 
## Literatuur 
* Hardy Grüne, *Vereinslexikon*, Agon-Verlag, 2001, 

## Eksterne skakels 
* Amptelike klubwerf
VfL Oldenburg

** VfL Oldenburg ** is 'n sportklub uit Oldenburg in die deelstaat Neder-Sakse in Duitsland.  Behalwe sokker, het die klub ook afdelings vir prelbal, handbal, atletiek, dans, gimnastiek, pluimbal en vlugbal. Die suksesvolste span is sonder twyfel die dames-handbalspan, wat 'n instelling in die handbal-Bundesliga vir dames is.

Die klub is op 21 September 1894 gestig as *Turnverein Jahn Oldenburg*. Op 12 Junie 1912 is die naam verander na *Sportverein Frisia Oldenburg*. In 1933 is daar met *SV Oldenburg* saamgesmelt om *Oldenburger Sport-Club* te vorm en twee jaar later is die huidige naam aangeneem. Die klub se grootste prestasie was om een seisoen (1943/44) in die Gauliga Weser-Ems op die hoogste vlak mee te ding.

Die klub handhaaf 'n goeie verhouding met SV Werder Bremen en die twee spanne speel gewoonlik elke seisoen 'n vriendskaplike wedstryd teen mekaar.

## Onlangse ligaposisionering 
## Eksterne skakels 
* Amptelike klubwerf
Michael (naam)

**Michael** is 'n manlike eerstenaam en is Hebreeus vir "Hy wat soos God is". Die vroulike vorm is **Michelle** of **Michaela**.
Ander vorms is Maikel (Nederlands), Michel (Frans) , Michele (Italiaans), Michiel, Miguel (Spaans), Micha, Mick en Mike (Iers). In Oos-Europa is die naam Michail in gebruik, in Griekeland Michali(s) en in Roemenië Mihai en Mihaela.
Solomon Linda

**Solomon Popoli Linda** (1909 - Soweto, Johannesburg, 8 Oktober 1962) was 'n Suid-Afrikaanse musikant, sanger en komponis van Zoeloe-afkoms. Hy skryf die lied " *Mbube* " wat later wêreldwyd die treffer *The Lion Sleeps Tonight* word. Ondanks die gewildheid van die liedjie sterf Linda in armoede in 1962 aan nierversaking.

## Sien ook 
* Lys van Suid-Afrikaanse musikante
Lonerock, Oregon

**Lonerock** is 'n dorp in die norde Oregon, in die Gilliam-distrik.

## Demografie 
In 2000 het die dorp 'n bevolking van 24 gehad: 100% wit.
Klein gekolde kat

Die **klein gekolde kat**, ook bekend as **swartpootwildekat **of **miershooptier** *(Felis nigripes)* is 'n klein wildekat wat voorkom in Suid-Afrika, Namibië, Botswana en gedeeltelik in Zimbabwe.

## Bou en kleur 
duimnael|links|Foto van 'n klein gekolde kat in Wuppertal se dieretuin.

Die soogdier is die kleinste van al die katsoorte in die streek. Die kleur wissel van 'n gelerige kaneelbruin in die suide tot ligte geelbruin in die noorde van die gebied waarin hulle voorkom, met verspreide strepe en kolle. Agter op die nek en rug is vier swart strepe waarvan die buitenste twee afdraai oor die skouers. Dié strepies is dikwels verdeel in korter strepies of kolle. Die stert is kort en om die keel is drie ringe. Dié kat is kleiner as die vaalboskat en die strepe en kolle is duideliker. Die mannetjies (1,5-1,7&nbsp;kg) is effens swaarder as die wyfies (1-1,4&nbsp;kg).

## Habitat 
Die katte verkies droë gebiede met ooptes en 'n bietjie lang gras of struike. Hulle eet hoofsaaklik muise en spinnekoppe asook reptiele, insekte en voëls. Hulle voed op 40 verskillende soorte gewerweldes en vang tot 14 klein diere per nag. Hulle kan voëls vang tydens vlug, deur tot 1.4m hoog te kan spring.

## Gewoontes 
Die katte is nagdiere wat eers ná donker uitkom. Hul lewensduur is onbekend. Hulle is meestal alleenlopers en beweeg veral op die grond, maar kan goed boomklim. Hulle vlug in die bome in as hulle gejaag word. Bedags slaap hulle in erdvark- of springhaasgate, miershope of onder struike. Die katte is aggressief vir hul grootte en kom nog buite bewaringsgebiede voor. Een tot drie kleintjies word tussen November en Desember gebore ná 'n dratyd van ±2 maande. Hul natuurlike vyande is die leeu en luiperd.

## Taksonomie en filogenie 
Die binomiale naam *Felis nigripes* is in 1824 deur die Britse ontdekkingsreisiger William John Burchell gebruik toe hy die spesies beskryf het, gebaseer op velle van klein, gevlekte katte wat hy in Litákun (nou bekend as Dithakong) in Suid-Afrika teëgekom het.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Verwysings
Bertha Benz

[duimnael|links|[Bertha Benz-gedenkroete]]
duimnael|links|Benz Patent-Motorwagen Nr. 3 (1888)
**Bertha Benz** (3 Mei 1849 – 5 Mei 1944) was die eggenote en besigheidsvennoot van Carl Benz. Na aanleiding van haar vennootskap met Benz, was sy ook die eerste persoon wat 'n motorkar oor 'n lang afstand bestuur het, waardeur kommersiële belangstelling in motorkarre aansienlik gestyg het.

Sy is op 3 Mei 1849 in Pforzheim, Duitsland, as Bertha Ringer gebore. Sy het reeds in 1871, voor haar huwelik met Benz op 20 Julie 1872, geld in sy besigheid belê wat dit vir hom moontlik gemaak het om die eerste gepatenteerde motorkar te ontwikkel. Bertha het haar wêreldberoemde rit in 1888 afgelê: 106 km tussen Mannheim en Pforzheim. Halfpad moes sy brandstof byvoeg, iets wat in daardie dae nog slegs by apteke beskikbaar was.

## Sien ook 
* Bertha Benz-gedenkroete

## Eksterne skakels 
* *Bertha Benz – mehr als nur die bessere Hälfte.*  - Duitse artikel oor Bertha Benz by die Mercedes-Benz-webwerf.
* Angela Elis: *Mein Traum ist länger als die Nacht. Wie Bertha Benz ihren Mann zu Weltruhm fuhr*. Hoffmann und Campe, Hamburg 2010, .
Vaalboskat

Die **vaalboskat** of **groukat** (*Felis lybica*) is 'n subspesie van *F. silvestris*.  Dit lyk asof hulle ongeveer 131&nbsp;000 jaar gelede afgestam  het van 'n ander subspesie. 'n Sekere individu is ongeveer 10&nbsp;000 jaar gelede mak gemaak in die Midde-Ooste, en is waarskynlik die voorvader van vandag se huiskatte. 'n Mak kat saam met mensoorblyfsels wat 9500 jaar terugdateer is in Siprus ontdek.

## Eienskappe 
duimnael|links|Skedel

Die vaalboskat is vaalbruin tot geel of grys met swart strepe op die stert. Sommige het ligte strepe om die lyf. Hul het korter hare as die naverwante Europese spesie en is heelwat kleiner. Die lengte van die kop en lyf is 45 tot 75 cm (17,7 tot 29,5 duim), die stert 20 tot 38 cm (8 tot 15 duim) en hul massa 3 tot 6,5 kilogram (6,61 tot 14,3 pond).

## Sien ook 
*Lys van Suider-Afrikaanse soogdiere
*Lys van Suider-Afrikaanse soogdiere volgens wetenskaplike name
*Suider-Afrikaanse soogdiere en hul ordes

## Verwysings 
## Eksterne skakels 
* IUCN/SSC Cat Specialist Group – African wildcat 
* Feline Nutrition
Puebla FC

**Puebla FC** (voluit: Puebla Real Club de Fútbol) is 'n Meksikaanse sokkerklub in die stad Puebla. Puebla FC is in 1904 gestig is. Die byname van die klub is Los Camoteros La franja.

## Kampioene 
***Liga-Kampioene:**1982-83, 1989-90
* **tweede  plek ** 1944-45, 1992-93
* **Bevordering koppie ** 1970, 2007
* **tweede plek ** 2005-2006, 
* **Tweede Afdeling **        Apertura 2005, Apertura 2006
* **Meksiko Koppie :**          1945, 1953, 1988, 1990
* **tweede  Plek ** 1951-52, 1971-72
* **Campeonisimo:** 1990

## Eksterne skakels 
*Amptelike Webwerf  
*Nie-amptelike webwerf   
*Nie-amptelike webwerf
Eirik Glambek Bøe

**Eirik Glambek Bøe** (* 25 Oktober 1975) is 'n musikant, musiek- en liriekskrywer, en sanger vanuit Bergen, Noorweë wat die bekendste is vir sy deel in die popduo Kings of Convenience saam met Erlend Øye. Alhoewel sy moedertaal Noors is, is vele van sy werke Engelstalig.

Bøe het saam met Øye die musiekgroep Skog in die 1990's gestig. Die twee het Kings of Convenience in 1998 gestig en die selfgetitelde debuutalbum is in 2000 uitgereik. Die daaropvolgende album het *Quiet is the New Loud* geheet en is in Januarie 2001 vrygestel. Øye het in elektroniese musiek geïnteresseerd geraak, wat daartoe gelei het dat 'n remixalbum, *Versus*, deur Kings of Convenience in Oktober 2001 vrygestel is. Die enkelsnit "Toxic Girl" het tot die uitbreiding van Bøe se aanhangersbasis gelei vanweë die snit se beskeie enkelvoudigheid en liriese gehalte. In 2004 het Kings of Convenience *Riot on an Empty Street* vrygestel, waarop 'n Europese en Noord-Amerikaanse musiektoer in 2005 gevolg het.

Bøe het in 2006 Øye se groep The Whitest Boy Alive by sommige optredes tydens daardie groep se Skandinawiese musiektoer met sy nuwe groep Kommode ondersteun. Laasgenoemde groep is tans in die ateljee. Kommode bevat die lede van Skog, Øye uitgesluit.

Eirik sing as gaskunstenaar op die snit "How My Heart Behaves" op Feist se album, *The Reminder* (2007).

## Persoonlike lewe 
Bøe het sielkunde aan die Universiteit van Bergen studeer. Sy meisie is Ina Grung, 'n model wat ook op van Kings of Convenience se albumomslae pryk. Hy het een kind by haar.

## Eksterne skakels 
* Kings of Convenience 
* Myspace-profiel vir Kings Of Convenience
* Myspace-profiel vir Kommode
* Kings of Convenience-aanhangersbladsy
Pous Adrianus VI

**Adrianus VI**  was die 218de pous van die Rooms-Katolieke Kerk van 1522 tot 1523.  Hy was die eerste en tot nou (2009) enigste pous uit Nederland.  Na sy dood is slegs Italianers tot pous verkies tot in 1978 toe Karol Wojtyla uit Pole tot Pous Johannes Paulus II verkies is.  Adrianus is ook die tweede laaste pous wat sy doopnaam gehou het toe hy pous geword het (die laaste een was Pous Marcellus II).

## Biografie 
**Pous Adrianus VI** is gebore as **Adriaan Florenszoon Boeyens** op 2 Maart 1459 in Utrecht, Nederland.  Hy was die seun van Floris of Florens Boeyens en sy vrou Gertruida.  Hy kry skoolonderrig in Zwolle en vanaf 1478 studeer hy filosofie, teologie en kerkreg aan die Universiteit van Leuven.  In 1489 word hy hoogleraar aan die Universiteit.  Op 30 Junie 1490 word hy priester en pastoor van die Groot Begijnhof. Vanaf 1507 is hy leermeester van Karel V die kleinseun van Ferdinand II van Aragon. In 1515 vertrek hy na Spanje om Karel se belange te behartig.  Op 18 Augustus 1516 word hy biskop van Tortosa, op 14 November 1516 hoof van die Inkwisisie van Aragon en op 1 Julie 1517 word hy bevorder tot kardinaal deur Pous Leo X.  Op 9 Januarie 1522 volg hy Pous Leo X op as kompromie-kandidaat.  Hy word op 31 Augustus 1522 gekroon deur kardinaal Marco Cornaro en regeer tot sy dood op 14 September 1523.  Hy word opgevolg deur Pous Clemens VII.  Die naam ‘Adrianus’ beteken 'inwoner van Adrië'.

## Pontifikaat 
**Pous Adrianus VI** sien as sy vernaamste take die bestryding van die Reformasie, die hervorming van die Kerk en die vereniging van die Christelike magte teen die aanvalle van die Turke in Hongarye en die Griekse eiland Rhodos.  Hy het uiters sober gelewe, wat hom gehaat gemaak het in Rome.  Deur sy weifelende houding in komplekse probleme het hy die bynaam "videbimus" (Ons sal sien...) gekry.  Aanvanklik het hy neutraal gestaan in die stryd tussen die politieke magte van sy tyd, hoewel hy goed bevriend was met keiser Karel V.  Op 15 April 1523 dring hy aan koning Frans I van Frankryk 'n wapenstilstand met keiser Karel op, met die dreiging van ekskommunikasie en interdik.  Dit het 'n totale breuk met Frankryk veroorsaak en op 3 Augustus 1523 sluit die pous hom totaal aan by keiser Karel.  Op 5 Augustus 1523 word hy ernstig siek en sterf op 14 September.

### Heiligverklarings 
* 31 Mei 1523 : Sint Antonius van Florence.
* 31 Mei 1523 : Sint Benno.

### Die kollege van Kardinale 
Pous Adrianus VI het slegs een kardinaal aangestel.

#### Die konsistorie van 10 September 1523 
* Willem van Enckenvoirt, biskop van Tortosa.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}

Basis-URL: :nl:Paus Adrianus VI
Planoise

**Planoise** is 'n Franse buurt in die stad Besançon in die département Doubs (gewes Franche-Comté).

## Geografie 
* Oppervlakte: 2,5 km²
* Bevolking: 20&nbsp;700 (1999)
* Bevolkingsdigtheid: 8&nbsp;625/km²
* Hoogte: 260-280 m bo seevlak

## Besienswaardighede 
* Klooster

## Eksterne skakels 
* Skyblog des faits divers à Planoise 
* Blog de Planoise 
* Planoise sur Facebook
Besançon

**Besançon** is 'n Franse stad van die gewes (région) Boergondië-Franche-Comté en die prefektuur van die département Doubs.

Die Franse skrywer, digter en dramaturg Victor Hugo is op 26 Februarie 1802 hier gebore. Hy word as een van die belangrikste Franse skrywers van alle tye beskou. 

[duimnael|links|Die [Doubs-rivier en die Quai Vauban.]]

## Monumente 
* Besançon-katedraal
* Sinagoge van Besançon
* Joodse begraafplaas van Besançon

## Geografie 
* Koördinate: 47°14' N, 06°01' O
* Oppervlakte: 65,05 km²
* Bevolking: 117&nbsp;392 (2009)
* Bevolkingsdigtheid: 1&nbsp;805/km²
* Hoogte: 235-620 m bo seespieël
SV Memmelsdorf

** SV Memmelsdorf ** is 'n sportklub uit Memmelsdorf in die deelstaat Beiere in Duitsland, veral bekend vir sy sokkerafdeling. Behalwe sokker het die klub ook afdelings vir bofbal, skaak, kegelbal en ski. Die bofbalafdeling het tussen 1995 en 1998 in die *2. Bundesliga* (bofbal) meegeding.

Die klub is op 7 Desember 1923 met die huidige naam gestig. Die klub het die grootste deel van sy bestaan in die laer ligas op streeksvlak deurgebring, maar het in die 1988/89-seisoen deurgedring na die uitspeelrondtes om promosie na die Oberliga Beiere (op daardie stadium op die vierde vlak van die sokkerstruktuur). Die klub het egter met 3-5 teen SpVgg Fürth verloor voor  4 500 toeskouers. Die klub se grootste prestasie was om die eerste rondte van die DFB-Pokal te haal in die 1978/79-seisoen, waar daar met 8-1 teen 1. FC Bocholt verloor is.

## Onlangse ligaposisionering 
## Eksterne skakels 
* Amptelike klubwerf
Lichtenrader BC 25

** Lichtenrader BC 25 ** is 'n sokkerklub uit Berlyn, die hoofstad van Duitsland. *Lichtenrade* is 'n stadswyk van Berlyn.

Die klub is in 1925 gestig, maar kon nie daarin slaag om uit die laer Berlynse ligas te promoveer nie.  In 1945 is die klub deur die Geallieerdes ontbind. Die klub word later die jaar herstig as *SG Lichtenrade*, maar as 'n algemene sportklub en nie 'n suiwer sokkerklub soos voor die Tweede Wêreldoorlog nie. Die klub se naam verander in 1948 na *VfL Lichtenrade* en in 1952 word die sokkerafdeling onafhanklik as *Lichtenrader BC*, die huidige naam.

Die klub se grootste prestasie was om in 2009 verrassend die Berlynse titel te wen en na die Oberliga Noordoos-Noord te promoveer.

## Onlangse ligaposisionering 
## Eksterne skakels 
* Amptelike klubwerf